Pavol Zůbek

Pavol Zůbek (* 16. február 1970, Košice) je bývalý slovenský hokejový útočník, brat – dvojča Petra Zůbeka, s ktorým hrával v jednom útoku väčšinu svojej kariéry.

 Klubový hokej 

S hokejom začínal v HC Košice, v česko-slovenskej hokejovej lige debutoval v sezóne 1987/88. 
V ročníku 1991/92 zaznamenal v 36 zápasoch základnej časti 19 gólov a 28 asistencií. Po vzniku slovenskej extraligy pomohol vybojovať dva majstrovské tituly v sezónach 1994/95 a 1995/96.

Od sezóny 2000/01 pôsobil s bratom v najvyššej nórskej súťaži v klube Stjernen Hockey. V roku 2006 sa po zranení oka rozhodol ukončiť aktívnu hráčsku kariéru a spolu s bratom pôsobili v Stjernen Hockey dva roky ako asistenti trénera. 

 Tituly 
 1987/88 – HC Košice
 1994/95 – HC Košice
 1995/96 – HC Košice

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1987/88 VSŽ Košice ČSHL 1988/89 VSŽ Košice ČSHL21347811134 1989/90 VSŽ Košice ČSHL4411617 1990/91 VSŽ Košice ČSHL5018264451230 1991/92 VSŽ Košice ČSHL351927468314 1992/93 VSŽ Košice ČSHL4115284357  1993/94 HC Košice SE43152237  1994/95 HC Košice SE3416244013 639120 1995/96 HC Košice SE3417223912 +381996/97HC KošiceSE3710203024 +51997/98HC KošiceSE154372 +5 HK Dragon Prešov 1. SHL1347116 1998/99 HK Spišská Nová Ves SE4814203412 +3 1999/00 Chamonix HC FHL617233112 2000/01Stjernen Hockey NOR4119294853 -2 2001/02Stjernen Hockey NOR12681410 +6 2002/03Stjernen Hockey NOR3613102353 +14 2003/04Stjernen Hockey NOR4112193145 +10410120 2004/05Stjernen Hockey NOR417132040 +270334 -2 2005/06Stjernen Hockey NOR409202920 -1

 Reprezentácia 

Reprezentoval Česko-Slovensko na ME do 18 rokov 1987 (striebro), 1988 (zlato), ako aj na MS do 20 rokov v rokoch 1989 (bronz) a 1990 (bronz). V seniorskej česko-slovenskej reprezentácii odohral 3 zápasy, neskóroval. 

Po vzniku slovenskej reprezentácie sa zúčastnil jej prvého turnaja vo francúzskom Rouene. Mužstvo pricestovalo do dejiska podujatia kvôli problémom s počasím až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dva zápasy s B-výbermi Ruska a Švédska Slovensko prehralo, na turnaji obsadilo posledné 4. miesto. Pavol Zůbek hral v útoku s bratom Petrom a Vlastimilom Plavuchom, ktorý bol tiež z HC Košice, ale na klubovej úrovni s ním nikdy nehrali v jednej formácii. V reprezentácii spolu odohral 5 zápasov, strelil 2 góly.

 Štatistika na významných podujatiach 
 Podujatie  Z  G  A  B TMMiesto ME 18 1987 7448102.MS 18 1988 6628141.MS 20 1989 3.MS 20 1990 753803.

 Ďalšie pôsobenie 
Na rozdiel od svojho brata neostal v Nórsku, ale vrátil sa do Košíc. V júli 2008 sa stal manažérom seniorského mužstva HC Košice. 15. decembra 2009 sa stal asistentom trénera, pri jeho pôsobení získali Košice tri majstrovské tituly v rade. Je ženatý, s manželkou Katarínou majú dcéru Michaelu a syna Pavla.

 Tituly v pozícii manažéra a asistenta 
 2008/09 – HC Košice
 2009/10 – HC Košice
 2010/11 – HC Košice
 2013/14 – HC Košice

 Referencie 

 Externé odkazy 


 Pavol Zůbek štatistiky na eurohockey.net 
 Pavol Zůbek štatistiky na hockeydb.com 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Súrodenci v ľadovom hokeji
Kategória:Hráči HC Košice
Kategória:Hráči HC Prešov
Kategória:Hráči HK Spišská Nová Ves
Kategória:Hráči Chamonix HC
Kategória:Hráči Stjernen Hockey
Kategória:Osobnosti z Košíc
Kategória:Dvojčatá